jkorsvik/nowiki_second_scrape_merged huggingface dataset:
Kungliga Konsthögskolan

Kungliga konsthögskolan, «Mejan»,  er et svensk kunstakademi på Skeppsholmen i Stockholm.
Kungliga Konsthögskolan ble grunnlagt av kong Gustav III. I forbindelse med byggingen av Stockholms slott ble det i 1735 startet en skole for slottsdekoratører. Efter fransk forbilde skulle kunstnerne få en mer teoretisk utdannelse enn håndverkerne. I  1773 ble skolen utvidet med en byggnadsskola med full arkitektutdannelse. Etter at Kungliga Tekniska högskolan ble opprettet i 1876 ble arkitektutdannelsen overført dit.
I 1870 flyttet Akademien inn i egne lokaler på Fredsgatan 12. Huset var en gave fra Gerhard Meyer, og skolens kjælenavn «Mejan» skriver seg fra ham. Kungliga Konsthögskolan var inntil 1978 en del av samme organisasjon som Kungliga Akademien för de fria konsterna. I 1978 ble de delt, slik at skolen ble en selvstendig høgskole, mens Akademiet viderførte sine oppgaver med å verne om og fremme kunst og arkitektur i Sverige. Skolen flyttet i 1995 til nye verksteder og atelier på Skeppsholmen.


== Eksterne lenker ==
Kungl. Konsthögskolan
Moholmen fyr

Moholmen fyr ligger i Vågan kommune i Nordland. Fyret ligger på Moholmen i Vestfjorden, mellom Kabelvåg og Henningsvær. Fyret ble opprettet høsten 1914, 2 år etter at Svolvær fyr var blitt nedlagt. Det ble bygd et ca. 20 meter høyt støpejernstårn på Moholmen, men dette tårnet ble flyttet til Tranøy fyr i Hamarøy da det fyret skulle fornyes i 1936. På Moholmen ble fyrlykta satt i et jernstativ på det gamle fundamentet. Moholmen fyr ble automatisert og avfolket i 1974.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Unión del Centro Democrático

Unión del Centro Democrático (spansk, Unionen av det demokratiske sentrum) er et liberalt og konservativt politisk parti i Argentina.


== Eksterne lenker ==
(en) Unión del Centro Democrático, Argentina – kategori av bilder, video eller lyd på Commons
Paralympiske vinterleker 1992

Paralympiske vinterleker 1992. Lekene ble arrangert 25. mars – 1. april i Tignes i Frankrike og det var femte gang som Paralympics for vintersporter ble arranget. 365 utøvere fra 24 nasjoner deltok og det ble konkurrert i 78 øvelser.


== Medaljer ==
Adam Przeworski

Adam Przeworski (født i 1940 i Warszawa) er en polsk-amerikansk professor i  statsvitenskap. Han er en sentral analytiker av demokratiske samfunn,  demokratiteori og politisk økonomi. Han er for tiden professor ved Wilf Family Department of Politics ved New York University.
Przeworski tok mastergraden ved Universitetet i Warszawa i 1961. Kort tid senere dro han til USA, der han tok doktorgraden ved Northwestern University i 1966. Przeworski har skrevet 13 bøker og mange artikler. 


== Referanser ==


== Eksterne lenker ==
Adam Przeworski Universitetet i New Yorks offisielle nettside.
Gerardo L. Munck intervjuer Przeworski (2003, 62 pages, pdf)
Multilateral Strategies to Promote Democracy, Carnegie Council. PDF


== Utvalgt bibliografi ==
Adam Przeworski (2000).  Adam Przeworski, red. Democracy and Development; Political Institutions and Well-Being in the World, 1950-1990. New York: Cambridge University Press. s. 336. ISBN 0-521-79379-3. 
Adam Przeworski, José María Maravall, red. (2003). Democracy and the Rule of Law. New York: Cambridge University Press. s. 334. ISBN 0-521-53266-3. 
Adam Przeworski (2003). States and Markets; A Primer in Political Economy. s. 236. ISBN 0-521-53524-7. 
Adam Przeworski (1991). Democracy and the Market; Political and Economic Reforms in Eastern Europe and Latin America. New York: Cambridge University Press. s. 208. ISBN 0-521-42335-X.
Allsvenskan 2007

Fotbollsallsvenskan 2007 ble spilt mellom 6. april og 28. oktober 2007, og ble vunnet av IFK Göteborg, som sikret gullet etter seier med 2-0 hjemme over Trelleborgs FF i den siste serierunden. IF Brommapojkarna ble sist og rykket dermed ned til Superettan. Dette var det eneste laget som rykket ned da Allsvenskan økes til 16 lag fra 2008.


== Tabell ==

K = Kamper; S = Seirer; U = uavgjort; T = Tap; MS = Mål skåret; MM = Mål mot; MF = Målforskjell


== Kampresultat ==
Hjemmelaget står i venstre spalte.


== Skytteliga ==


== Arenaer ==
Rotvær fyr

Rotvær fyr ligger i Lødingen kommune i Nordland. Fyret ligger på Fugløya i Rotværet, inne i Vestfjorden, sørvest for tettstedet Lødingen. Fyret ble opprettet i 1914, samtidig som Lødingen fyr ble nedlagt. I 1954 ble fyret elektrifisert og fikk tåkelur. Tåkeluren ble nedlagt og fyret automatisert og avfolket i 1985.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5


== Eksterne lenker ==
Bent Svinnungs padleside om Rotvær
Investeringsbank

En investeringsbank er en finansinstitusjon som har meglerhus som sin hovedgeskjeft, men som i tillegg  utsteder, kjøper og selger verdipapirer (både egenkapital og gjeld) i markedet. De gir også finansiell rådgivning, har egne analyseavdelinger, samt at de også handler for egen regning. 
En investeringsbank driver ikke med innskudd og gir heller ikke ut private lån til bolig, bil, forbruk og lignende, i motsetning til ordinære forretnings- og sparebanker.
Gjennom sin tilgang til finansielle markeder hjelper investeringsbanker sine kunder med å skaffe kapital gjennom f.eks. å utstede aksjer og obligasjoner. Kundene kan være større selskaper eller land som må låne midler for å dekke budsjettunderskudd. Investeringsbanker kan også introdusere større og mindre selskaper på en børs, samt organisere fusjoner og oppkjøp.
I løpet av 2008 ble alle de fem største amerikanske investeringsbankene enten kjøpt opp, slått konkurs eller endret forretningsstatus til forretningsbank.
Kalsholmen fyr

Så du etter Tennholmen fyr utenfor Bodø?Kalsholmen fyr ligger i Meløy kommune i Nordland. Fyret ligger på Kalsholmen i øygruppa Tennholman vest for Støtt. Fyret ble opprettet på Tennholmen i 1916, men det ble ødelagt av orkan i 1917 og flyttet over sundet til Kalsholmen i 1919. Fyret ble elektrifisert i 1963 og automatisert og avfolket i 1993.


== Kilder ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5
Kari Pahle

Kari Pahle (født 22. november 1942 i Oslo) er en norsk politiker som representerte Sosialistisk Venstreparti (SV).
Hun var fast medlem av Oslo bystyre 1981–2007. Hun møtte som vara allerede 1968–71 og 1980–81. Pahle er utdannet lærer og er oppvokst på Tøyen, men bor på Sagene. Hun har vært gift med tidligere SV-leder og stortingsrepresentant Theo Koritzinsky, og brukte da navnet Pahle Koritzinsky.
Pahle var varaordfører i Oslo 1993–1995, under Rune Gerhardsens byråd utgått av Arbeiderpartiet og SV. Pahle har ledet Finanskomiteen og Kultur- og utdanningskomiteen i bystyret (2003–2007), og har i tillegg vært nestleder i Byutviklingskomiteen i Oslo. 
Pahle trakk seg fra Oslo bystyre etter endt periode ved valget i 2007, etter 26 år som bystyrerepresentant.
Pahle var en markant og tydelig politiker i flere viktige Oslo-saker. I debatten om mulig flytting av Munchmuseet var hun en sterk stemme for å beholde Munch på Tøyen, og hun hadde Kultur- og utdanningskomiteen og bystyret på sin side. I kjølvannet av at Pahle trakk seg fra i 2007, endret SV i bystyre standpunkt, og gikk i 2008 inn for at Munchmuseet skulle ligge i Bjørvika sammen med Frp, Høyre og Venstre.
Kari Pahle gjorde seg for øvrig bemerket i 2006 da hun som eneste SV-representant i Oslo bystyre støttet plassering av USAs ambassade på Huseby.
I bystyret har Pahle blant annet arbeidet aktivt for å erstatte KRL-faget i skolen med et mer livssynsnøytralt fag.


== Referanser ==
Bersvend Salbu

Bersvend Salbu (født 15. september 1968 på Tynset) er en norsk lokalpolitiker (SV) som var ordfører i Tynset kommune fra 2007 til 2015, og ble med dét partiets første ordfører i kommunen. I februar 2016 ble Salbu ansatt som ny avdelingsdirektør for Nordøsterdalsmuseet.Salbu er utdannet agronom. Han har mellomfag i kristendomskunnskap fra Universitetet i Oslo og mellomfag i medievitenskap fra Universitetet i Trondheim. Han har også grunnfag i statsvitenskap og historie. Bersvend Salbu driver gården Nygårdshaug med mjølk- og kjøttproduksjon.


== Referanser ==


== Eksterne lenker ==
(no) Bersvend Salbu hos Stortinget 
(no) Bersvend Salbu hos Norsk senter for forskningsdata
Ingrid Furuseth

Ingrid Furuseth (født 13. oktober 1900 i Stor-Elvdal, død 2. januar 1992 i Eidsvoll) var en norsk motstandskvinne under andre verdenskrig, og Jens Christian Hauges nære medarbeider i Hjemmefronten. Hun ble senere Mensendieck fysioterapeut.


== Bakgrunn ==
Furuseth ble født og vokste opp på gården Furuset i Stor-Elvdal. Hun fikk en bred utdannelse fra blant annet Cornell University i USA, Sorbonneuniversitetet i Paris Frankrike og i Norge. Hun studerte landbruk og Mensendieck-terapi. Etter krigen arbeidet hun med egen praksis som Mensendieck fysioterapeut.


== Hjemmefronten ==
Furuseths møte med motstandsarbeid fikk hun mens hun bodde hos stortingsrepresentant og høyremann Johan H. Andresen i Oslo. Senere ble hun en nær og viktig medarbeider til Jens Chr. Hauge. Furuseth hadde i det siste halvåret av krigen en sentral rolle som mellomledd mellom antinazistiske tyske offiserer og Hauge i Hjemmefrontens ledelse. Hun var kontakten til e-majoren og norgesvennen Frithjof Hammersen i Wehrmachts hovedkvarter på Lillehammer. Hammersen brukte Furuseth til å få levert viktige opplysninger om tysk planer, plassering av styrker og eventuelle nordmenn de hadde i søkelyset.
I Jens Chr. Hauges bok «Frigjøringen», er ikke Ingrid Furuseth navngitt, mens hun i 1994-utgaven nevnes som en «uredd og dyktig kvinnelig medarbeider». Han forklarer at hun arrangerte møter med Hammersen på forskjellige steder i Oslo. Ifølge Furuseths egne memoarer hadde Hauge beskrevet henne som «den best informerte kvinne i landet».
Ingrid Furuseth døde 92 år gammel i 1992 uten at hennes arbeid med motstandsarbeid under krigen ble særlig kjent. Furuseths erindringer fra krigen ble utgitt på forlaget Andresen & Butenschøn i september 2007 med tittelen «Kvinne mellom frontene». Historikerne professor Tore Pryser, og dr.philos Anton Fredrik Andresen bidrar i boken med forord og kommentarer.Hun forble ugift.


== Referanser ==


== Eksterne lenker ==
(no) Ingrid Furuseth i Store norske leksikon
Aftenposten.no: «Kvinner i hemmelig tjeneste», 28. januar 2007
Aftenposten – (papirutgaven, 28. oktober 2007)
Skytsborg

Skytsborg (i dag kjent som Svartskjeggs borg eller Blackbeard's Castle) er en liten borg bygd i 1679 og ligger i Charlotte Amalie på St. Thomas, De amerikanske Jomfruøyer. Fortet ble bygd under ledelse av den danske guvernøren Jørgen Iversen Dyppel som et vakttårn over byens havn. Skytsborg ble i 1994 tatt opp på listen over nasjonale historiske landemerker og er i dag en av fem slike landemerker på De amerikanske Jomfruøyer. Fortet går i dag under navnet ’’’Blackbeard's Castle’’’, men det er ukjent når borgen fikk dette navnet.
Skytsborg var sammen med Fort Christian og Schmidtsbjerg en del av Charlotte Amalies vakttårn. Opprinnelig hadde Fort Christian også et vakttårn, Trygborg, men dette ble revet på 1870-tallet i forbindelse med renovering av festningen. På 1930-tallet fikk Schmidtsbjerg omfattende oppgraderinger, med blant annet større vinduer. Skytsborg er dermed det eneste gjenværende vakttårnet på St. Thomas og Karibia som har beholdt sitt opprinnelige utseende.


== Tre feilaktige sagn ==

På 1800-tallet ble Skytsborg assosiert med tre forskjellige, men gale, sagn. Det første går ut på at Skytsborg ble bygd på 1600-tallet av sjørøvere og senere brukt av Edward Teach, også kjent som Blackbeard (Svartskjegg). Det kan ikke dokumenteres at Edward Teach noen gang har besøkt St. Thomas, men derimot var han aktiv i det øvrige Karibia. Et annet sagn er at borgen ble bygd under det første danske koloniseringsforsøket  (1665-1666), men det er rikelig med dokumentasjon på at guvernør Jørgen Iversen Dyppel var ansvarlig for byggingen under det andre danske koloniseringsforsøket. Det siste sagnet er at nederlenderen Carl Baggaert bygde borgen på 1670-tallet på det høyeste punktet nord for Fort Christian i forbindelse med en uenighet med guvernør Jørgen Iversen Dyppel, noe som heller ikke kan dokumenteres.


== Referanser ==


== Eksterne lenker ==
(en) Blackbeard's Castle – kategori av bilder, video eller lyd på Commons 
(en) Nominasjonsdokumentet til Skytsborg som nasjonalt historisk landemerke
Blue Moon Swamp

Blue Moon Swamp er et musikkalbum av John Fogerty, utgitt i 1997.


== Sporliste ==
Alle tekster og musikk er skrevet av John Fogerty.

«Southern Streamline» – 3:56
«Hot Rod Heart» – 3:26
«Blueboy» – 4:04
«A Hundred and Ten in the Shade» – 4:19
«Rattlesnake Highway» – 4:17
«Bring It Down to Jelly Roll» – 2:37
«Walking in a Hurricane» – 3:41
«Swamp River Days» – 3:36
«Rambunctious Boy» – 3:51
«Joy of My Life» – 3:52
«Blue Moon Nights» – 2:33
«Bad Bad Boy» – 4:26


== Eksterne lenker ==
(en) Blue Moon Swamp på Discogs 
(en) Blue Moon Swamp på MusicBrainz 
(en) Blue Moon Swamp på Spotify 
(en) Blue Moon Swamp på AllMusic
Grumantbyen

Grumantbyen (russisk: Грумант) er en fraflyttet sovjetrussisk bosetning på Svalbard som ble forlatt i 1961–62. Stedet ligger like sørvest for Longyearbyen og nordøst for Colesdalen i Isfjorden. «Grumant» var et pomorsk toponym som tidligere var brukt om hele Svalbard, og som kan være en forvanskning av «Grønland».De første bosetningene her ble bygget omkring 1910. Det sovjetiske selskapet Arktikugol drev gruvedrift i Grumantdalen, men la ned driften på grunn av vanskelige havneforhold og fallende produksjon. Utskipningen av kull måtte derfor skje fra Colesbukta som fungerte som havn for Grumantbyen på den måten at kullet ble transportert dit på en 40 cm smalsporet jernbane. I etterkrigstiden var Grumantbyen det største tettstedet på Svalbard med opptil 1200 innbyggere. Mens det ikke er aktuelt å gjenoppta driften i Grumantbyen, har det fra russisk side vært på tale å starte drift i Colesbukta samt å bygge vei derfra til Barentsburg.
Tidligere ble det også drevet hvalfangst på stedet.
Over Grumantbyen ligger fjellene Grønberget og Lindstrømfjellet.
Gnagerarten østmarkmus har sin eneste utbredelse på norsk jord i og nær Grumantbyen.


== Referanser ==


== Eksterne lenker ==
«Grumant (92973)». Kulturminnesøk. Riksantikvaren – Direktoratet for kulturminneforvaltning. 
«Grumant (92974)». Kulturminnesøk. Riksantikvaren – Direktoratet for kulturminneforvaltning. 
«Grumant (92977)». Kulturminnesøk. Riksantikvaren – Direktoratet for kulturminneforvaltning. 
«Grumant (92978)». Kulturminnesøk. Riksantikvaren – Direktoratet for kulturminneforvaltning. 
«Grumant (92979)». Kulturminnesøk. Riksantikvaren – Direktoratet for kulturminneforvaltning. 
«Grumant Administrasjonsbygget». Kulturminnesøk. Riksantikvaren – Direktoratet for kulturminneforvaltning. 
«Grumant, Isfjorden». Kulturminnesøk. Riksantikvaren – Direktoratet for kulturminneforvaltning.
Erling Aas-Eng

Erling Aas-Eng (født 9. januar 1965) er en norsk tidligere lokalpolitiker (Sp) som var ordfører i Tolga kommune fra 2007 til 2011, da han ikke stilte til gjenvalg. Han er også tillitsvalgt i Bondelaget.
Aas-Eng har vært i kommunestyret for Senterpartiet siden 1995. Aas-Eng har også vært i sentralstyret i Senterungdommen, vært nestleder i Hedmark Nei til EU og vært vararepresentant til fylkestinget.  I 2015 ble han valgt til leder i Hedmark Bondelag.Aas-Eng er sivilagronom fra NLH på Ås og driver mjølkeproduksjon på Telneset. Erling Aas-Eng er seniorrådgiver i Rådhuset Vingelen.


== Referanser ==


== Eksterne lenker ==
(no) Erling Aas-Eng hos Stortinget 
(no) Erling Aas-Eng hos Norsk senter for forskningsdata
Gruben prestegjeld

Gruben prestegjeld var et prestegjeld i Indre Helgeland prosti. Prestegjeldet befinner seg i Rana kommune i Nordland.
Prestegjeldet ble utskilt fra Mo prestegjeld den 24. april 1964, sammen med Nord-Rana prestegjeld.
Prestegjeldet ble faset ut i 2004 i forbindelse med omstruktureringene i Den norske kirke.


== Eksterne lenker ==
Prestegjeld og sogn i Nordland
Tshawe Baqwa

Tshawe Baqwa (født 6. januar 1980 i Tyskland), også kjent under artistnavnet «Kapricon», er en norsk rapper, stemmeskuespiller og programleder. Sammen med Yosef Wolde-Mariam utgjør han hiphop- og rap-duoen Madcon, som har hatt stor suksess i Europa.
I 2007 vant han den tredje sesongen av Skal vi danse. Tshawe fikk færre poeng av dommerne enn den andre finalisten, Mona Grudt, men fikk flest stemmer av publikum.
Han har stemmen til Nico i barnefilmen Rio (2011), fra 20th Century Fox.
Høsten 2018 var han dommer i talentkonkurransen Idol på TV 2.


== Familie ==
Tshawe Baqwa ble født i Tyskland av sørafrikanske foreldre. 
Baqwa kom til Norge med moren sin da han var 6 måneder gammel, og flyttet tilbake til Sør-Afrika da han var 14 år.
Han er bror til artisten Nosizwe.


== Referanser ==


== Eksterne lenker ==
(en) Tshawe Baqwa – kategori av bilder, video eller lyd på Commons 
(en) Tshawe Baqwa på Internet Movie Database 
(en) Tshawe Baqwa hos The Movie Database 
(en) Tshawe Baqwa på Discogs 
(en) Tshawe Baqwa på MusicBrainz 
MadCon sin offisielle hjemmeside
Hennstedts amt

Hennstedts amt (tysk: Amt Kirchspielslandgemeinde Hennstedt) var et amt i distriktet Ditmarsken i delstaten Schleswig-Holstein, Tyskland. Amtets administrasjonssenter var landsbyen (og kommunen) Hennstedt, som amtet også var oppkalt etter. 
1. januar 2008 ble Hennstedts amt slått sammen med amtene Tellingstedt og Lunden, og dannet det nye Eiderens amt (Amt Kirchspielslandgemeinde Eider)


== Inndeling ==
Hennstedts amt bestod av disse kommunene (med folketall i 2005 i parentes):

Barkenholm (189)
Bergewöhrden (36)
Delve (737)
Fedderingen (277)
Glüsing (119)
Hägen (54)
Hennstedt (1.880)
Hollingstedt (338)
Kleve (452)
Linden (876)
Norderheistedt (144)
Schlichting (239)
Süderheistedt (542)
Wiemerstedt (165)


== Se også ==
Tysklands lokalforvaltning
John Playfair

John Playfair (født 1748, død 1819) fra Angus var en matematiker som utviklet interesse for geologi gjennom sitt vennskap med James Hutton. Han var opprinnelig prest, og ble senere professor i matematikk (1785) og fysikk (1805) ved universitetet i Edinburgh. 
Hans 1802 Illustrations of the Huttonian Theory of the Earth var betydningsfullt bidrag til geologiens forståelse i Skottland.


== Referanser ==
György Sztantics

György Sztantics (født 19. august 1878 i Szabadka, i dag Subotica, død 9. juli 1918) var en ungarnsk kappgjenger. Han var den andre OL-vinneren i kappgang.
30. april 1906 under jubileumslekene i Athen ble den første olympiske kappgangøvelsen arrangert. Øvelsen ble vunnet av amerikaneren George Bonhag, som egentlig var mellomdistanseløper. I denne finalen kom Sztantics på sjuende og siste plass. Dagen etter ble det arrangert konkurranse over 3000 meter. Her vant Sztantics med tiden 15.13,2, foran tyskeren Hermann Müller.


== Referanser ==


== Kilder ==
Ekkehard zur Megede: The Modern Olympic Century 1896-1996 Track and Fields Athletics, Berlin 1999, utgitt av Deutsche Gesellschaft für Leichtathletik-Dokumentation e.V.


== Eksterne lenker ==
(en) György Sztantics – Olympedia 
(en) György Sztantics – Sports-Reference (OL-resultater – arkivert)
Njunis

Njunis er et fjell som ligger i Målselv kommune i indre Troms. Fjelltoppen ligger 1 717 moh. Fra fjellet har man en storslagen utsikt over fjellene i Troms, nordre Nordland og svensk Lappland. På fjelltoppen ligger Luftforsvarets radaranlegg Sindre II. Radaranlegget kan senkes ned i fjellet, og ved operativ bruk har radaren offisielt en rekkevidde på 450 kilometer.
Njunis har både en høy primærfaktor og en høy sekundærfaktor, og det forklarer fjellets gunstige egenskaper for radaranlegget. Både primær- og sekundærfaktoren er blant de 16 høyeste i Norge.
Sørvest for hovedtoppen ligger en lavere topp med høyde 1 681 moh.


== Se også ==
Liste over skandinaviske fjell med størst primærfaktor
Liste over norske fjelltopper med størst sekundærfaktor


== Fotnoter ==


== Referanser ==


== Eksterne lenker ==
«Her er radaren som selv blir usynlig». Aftenposten. 28. oktober 2007. Besøkt 2. november 2008. 
Biologisk mangfold. Bardu kommune, side 41, Norsk institutt for vannforskning, Rapport 58, Tromsø 2005.
Grensemerker langs riksgrensen Norge-Sverige, Grensekontoret, 2009
Thorild Ohlsson

Thorild Ohlsson (født 26. november 1886, død 20. mars 1934, var en svensk mellomdistanseløper som konkurrerte for klubben GIF Göteborg.
I 1909 ble Ohlsson nummer to i SM i terrengløp over 8000 meter, etter Georg Petersson.
Under OL 1912 i Stockholm var Thorhild Olsson med på å ta sølvmedaljene som medlem av det svenske laget på 3 000 m lagløp (de andre var John Zander, Ernst Wide, Bror Fock og Nils Frykberg). 


== OL-medaljer ==
1912  Stockholm -  Sølv i friidrett, 3 000 meter lagløp (Sverige)


== Eksterne lenker ==
(en) Thorild Ohlsson – Olympedia 
(en) Thorild Ohlsson – Sports-Reference (OL-resultater – arkivert) 
(sv) Thorild Ohlsson – Sveriges olympiske komité 
(en) Thorild Ohlsson – Track and Field Statistics
Lundens amt

Lundens amt (tysk: Amt Kirchspielslandgemeinde Lunden) var et amt i kretsen Ditmarsken i delstaten Schleswig-Holstein, Tyskland. Amtet ble administrert fra landsbyen (og kommunen) Lunden.
1. januar 2008 ble Lundens amt, sammen med Hennstedts amt og Tellingstedts amt, slått sammen til det nye Eiderens amt (Amt Kirchspielslandgemeinde Eider).


== Inndeling ==
Lundens amt bestod av disse kommunene (med innbyggertall i 2005 i parentes):

Groven (128)
Hemme (514)
Karolinenkoog (132)
Krempel (663)
Lehe (1160)
Lunden (1655)
Rehm-Flehde-Bargen (609)
St. Annen (355)


== Se også ==
Tysklands lokalforvaltning
Bremstein fyr

Bremstein fyr er et kystfyr som ligger i Vega kommune i Nordland. Fyret er plassert på Geiterøya i øygruppa Steinan, ca. 28 km vest for øya Vega.
Det ble opprettet i 1925 og elektrifisert i 1961. Fyret har et 27 meter høyt støpejernstårn. Det ble automatisert i 1980, avfolket 8. mai 1982 og fredet av Riksantikvaren i 1999.


== Litteratur ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5


== Eksterne lenker ==
Norsk Fyrhistorisk Forenings side om Bremstein fyr
Vega kommunes side om Bremstein fyr
Riksantikvaren: Fredning av Bremstein fyrstasjon, Vega kommune i Nordland
Helgeland Arbeiderblad: Fyr slått ut av ørn (7. desember 2005)
«Bremstein fyr». Kulturminnesøk. Riksantikvaren – Direktoratet for kulturminneforvaltning.
Jon Pieter Flølo

Jon Pieter Flølo (født 10. mars 1958 på Sandane i Gloppen kommune i Sogn og Fjordane) er en norsk lokalpolitiker fra Fremskrittspartiet. Han ble FrPs første ordfører i Telemark da han tok over ordførervervet i Bamble kommune etter valget i 2007. Han ble gjenvalgt som ordfører ved valget i 2011.Flølo har sittet i kommunestyret fra 1999. 
Jon Pieter Flølo var lensmann i Bamble før han ble ordfører. Flølos far var lensmann i Gloppen kommune.  Han er eldre bror av Arne Jan Flølo, diplomat og Norges Generalkonsul i Mumbai, India.


== Referanser ==


== Eksterne lenker ==
Flølo blir ny Bamble-ordfører - Langesunds Blad 21. september 2007
Møt Jon - kommunenens avtroppende ordfører - Bamble kommune, 2015
Bakteriostatika

Bakteriostatika eller bakteriestatisk er antibiotika som forhindrer bakteriers reproduksjon ved å hemme:

Proteinsyntese,
DNA-replikasjon,
Cellulær metabolisme.Bakteriostatisk antibiotika forhindrer vekst og reproduksjon av bakterier uten å ta livet av dem, i motsetning til baktericider som tar livet av bakteriene. Bakteriostatiske midler «jobber» sammen med immunsystemet for å rydde unna mikroorganismene fra kroppen. Høye konsentrasjoner av bakteriostatiske midler vil kunne drepe bakterier.